VENDIM
Nr. 101, datë 27.5.2024
MBI MIRATIMIN E “PROCEDURAVE REZERVË PËR BASHKIMIN E TREGUT TË ENERGJISË ELEKTRIKE TË DITËS NË AVANCË SHQIPËRI–KOSOVË”
(Ndryshuar me vendimin nr. 48, datë 27.2.2025)
(i përditësuar)

Në mbështetje të neneve 16 dhe 19 germa “e” të ligjit nr. 43/2015, “Për sektorin e energjisë elektrike”, të ndryshuar; nënpikës 3.5, të pikës 3 të Modelit të Tregut të Energjisë Elektrike, miratuar me vendimin e Këshillit të Ministrave (VKM) nr. 519, datë 13.7.2016, “Për miratimin e modelit të tregut të energjisë elektrike”, të ndryshuar; nenit 3, pika 8, të “Rregullores së kërkesave dhe procedurave për përcaktimin e Operatorit të Emëruar të Energjisë Elektrike (NEMO), si dhe rolet e përgjegjësitë e NEMO-s dhe Operatorit të Sistemit të Transmetimit të Energjisë në tregun e bashkuar”, miratuar me vendimin e Bordit të Entit Rregullator të Energjisë (ERE) nr. 40, datë 6.3.2020; “Rregullores së alokimit në hije të kapaciteteve (Shadow Auction), në kuadër të bashkimit të tregjeve Shqipëri-Kosovë”, miratuar me vendimin e Bordit të ERE-s nr. 308, datë 30.10.2023; nenit 15 të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016; si dhe “Marrëveshjes kornizë mbi bashkimin e tregjeve të energjisë elektrike të Shqipërisë dhe të Kosovës” të datës 21.10.2021, nënshkruar nga ERE, Zyra e Rregullatorit për Energji e Kosovës (ZRRE), Operatori i Sistemit të Transmetimit të Shqipërisë (OST) sh.a., dhe Operatori i Sistemit, Transmisionit dhe Tregut të Kosovës (KOSTT) sh.a.; Bordi i ERE-s, në mbledhjen e tij të datës 27.5.2024, pasi shqyrtoi relacionin me nr. 175/5 prot., datë 24.5.2024 të përgatitur nga drejtoritë teknike mbi miratimin e “metodologjisë së shpërndarjes së të ardhurave nga kongjestioni ndërmjet Shqipërisë dhe Kosovës dhe procedurave rezervë për bashkimin e tregut të energjisë elektrike të ditës në avancë Shqipëri–Kosovë”,
konstatoi se:
- Bordi i ERE-s, me propozim të shoqërisë OST sh.a., mori vendimin nr. 3, datë 22.1.2024, mbi fillimin e procedurës për miratimin e “Procedurave rezervë për bashkimin e tregut të energjisë elektrike të ditës në avancë Shqipëri–Kosovë”.
- Vendimi sipërcituar është publikuar në faqen web të ERE-s dhe në Fletoren Zyrtare nr. 23, datë 7.2.2024, ndërsa drafti i propozuar i procedurave rezervë gjendet i publikuar në zërin “Konsultime” në faqen web të ERE-s.
- Në vijim, ERE, me shkresën nr. 175/2 prot., datë 8.2.2024, njoftoi shoqëritë OST sh.a. dhe Bursën Shqiptare të Energjisë Elektrike (ALPEX) sh.a., mbi me vendimin nr. 3, datë 22.1.2024, të Bordit të ERE-s.
- Bordi i ERE-s me vendimin nr. 308, datë 30.10.2023, vendosi miratimin e “Rregullores së alokimit në hije të kapaciteteve (Shadow Auction)”, në kuadër të bashkimit të tregjeve Shqipëri– Kosovë, e cila aplikohet si procedurë rezervë nga SEE CAO. 
- Në këto kushte, sikurse përcaktohet në nenin 6 të draftprocedurave rezervë për Bashkimin e Tregut të Energjisë Elektrike të Ditës në Avancë Shqipëri–Kosovë: “Në rast se procesi i bashkimit të tregut të ditës në avance nuk është në gjendje të prodhojë rezultate, OST-ja dhe KOSTT-ja do të iniciojnë procedurën rezervë të ditës në avancë dhe do të nisin ekzekutimin e ankandeve në hije në platformën e alokimit të SEE CAO.”.
- Miratimi i “Procedurave rezervë për bashkimin e tregut të energjisë elektrike të ditës në avancë Shqipëri–Kosovë”, të propozuara nga OST sh.a., vlerësohet se plotëson kuadrin rregullator për operimin e tregut të ditës në avancë dhe në rastet kur procesi i bashkimit të tregut të energjisë elektrike të ditës në avancë Shqipëri–Kosovë nuk është në gjendje të prodhojë rezultate.
Për gjithë sa më sipër, Bordi i ERE-s

VENDOSI:

1. Miratimin e “Procedurave rezervë për bashkimin e tregut të energjisë elektrike të ditës në avancë Shqipëri–Kosovë” (bashkëlidhur).
2. Drejtoria e Tarifave dhe e Çmimeve të njoftojë palët e interesit për vendimin e Bordit të ERE-s.
Ky vendim hyn në fuqi menjëherë.
Çdo palë e përfshirë në këtë procedurë mund t’i kërkojë ERE-s, brenda 7 ditëve kalendarike nga data e marrjes dijeni, rishikimin e vendimit të Bordit, në rast se ka siguruar prova të reja që mund ta çojnë Bordin në marrjen e një vendimi të ndryshëm nga i mëparshmi, apo për gabime materiale të konstatuara. Për këtë vendim mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

KRYETAR 
Petrit Ahmeti





	
















PROCEDURAT REZERVË PËR BASHKIMIN E TREGUT TË ENERGJISË ELEKTRIKE TË DITËS NË AVANCË DHE BASHKIMIN E TREGUT TË ENERGJISË ELEKTRIKE BRENDA SË NJËJTËS DITË SHQIPËRI–KOSOVË[footnoteRef:1] [1:  Ndryshuar titulli me vendimin nr. 48, datë 27.2.2025 botuar në F.Z. nr. 55, datë 20.3.2025.] 


	


Duke pasur parasysh që:
[image: ]		Ndërmjet ERE, ZRRE, OST dhe KOSTT është nënshkruar marrëveshja kornizë me datë 21.10.2021 “Mbi bashkimin e tregjeve të energjisë elektrike të Shqipërisë dhe Kosovës” (në tekstin e mëtejmë referuar si “Marrëveshja Kornizë”).
2. Në bazë të nenit 6.2, dhe nenit 7.2 të Marrëveshjes Kornizë, termat, kushtet ose metodologjitë dhe marrëveshjet pasuese duhet të bazohen në parimet e përkufizuara në Rregulloren e Komisionit (BE) 2015/1222, të 24 Korrikut 2015, që vendos udhëzimet mbi alokimin e kapaciteteve dhe menaxhimin e kongjestionit, të jenë në një linjë me iniciativat rajonale dhe praktikat e tjera të aplikueshme në Shqipëri dhe Kosovë si dhe në pajtiin me kërkesat e parashikuara në vetë Marrëveshjen Komizë.
3. Në bazë të nenit 7.3 nën-paragrafi (f} të Marrëveshjes Kornizë, OST, KOSTT dhe NEMO e Shqipërisë dhe Kosovës do të hartojnë një propozim për procedura rezervë për të siguruar alokim efikas, transparent dhe jodiskriminues të kapaciteteve nëse procesi i bashkimit të tregut të ditës në avancë nuk është në gjendje të prodhojë rezultate.
4. Në bazë të neni 6.4 nën paragrafi (h) të Marrëveshjes Kornizë, Rregullatorët do të miratojnë, ndër të tjera, procedurat rezervë, të propozuara nga OST dhe KOSTT.
5. Në bazë të nenit 6.5 të Marrëveshjes Komizë, Rregullatorët do të marrin parasysh kërkesat e iniciativave rajonale në nivel të Komunitetit të Energjisë dhe do të konsultohen, bashkëpunojnë ngushtë dhe bashkërendohen me njëri-tjetrin me qëlliin që ato të miratohen pak a shumë në të njejtën kohe. Të dy Rregullatorët, nëse e konsiderojnë të nevojshme, mund të bien dakord të zhvillojnë dhe nënshkruajnë një marrëveshje specifike që kërkon organizimin e konsultimeve të përbashkëta publike dhe duke siguruar që të gjitha termat, kushtet dhe metodologjitë e parashikuara në Nenin 6.4 të miratohen me të njëjtën përmbajtje identike.
6. [bookmark: _Hlk191305876]Këto procedura rezervë janë një propozim i përbashkët, i zhvilluar nga OST-ja dhe KOSTT-ja si Operatorë të Sistemit të Transmetimit, të cilët synojnë të sigurojnë alokim efikas, transparent dhe jodiskriminues të kapaciteteve, në rast se procesi i bashkimit të tregut të ditës në avancë Shqipëri–Kosovë nuk është në gjendje të prodhojë rezultate, si dhe për IDA-n (bashkimin e tregut të energjisë elektrike brenda së njëjtës ditë Shqipëri–Kosovë) për një sistem të përbashkët komunikimi rezervë.
7. Procedurat rezervë mbajnë në konsideratë dispozitat mbi parimet e përgjithshme të pasqyruara në rregulloren e Komisionit (BE) 2015/1222 të 24 korrikut 2015, për krijimin e një udhëzuesi për alokimin e kapaciteteve dhe menaxhimin e kongjestionit (“Rregullorja CACM”). Ndërsa për IDA-n (bashkimin e tregut të energjisë elektrike brenda së njëjtës ditë Shqipëri–Kosovë), procedura rezervë do të zbatohet për një sistem të përbashkët komunikimi rezervë.
8. Procedurat rezervë do të zbatohen në rast se procesi i bashkimit të tregut të energjisë elektrike të ditës në avancë Shqipëri — Kosovë nuk është në gjendje të prodhojë rezultate dhe merr parasysh zgjidhjet ekzistuese për të siguruar efikasitetin e kostos së zbatimit të procedurave rezervë, duke qenë se ato zgjidhje janë të harmonizuara për kufirin Shqipëri-Kosovë (AL- KS). Procedurat rezervë në kufirin Shqipëri-Kosovë (AL-KS) kontribuojnë dhe nuk pengojnë në asnjë mënyrë arritjen e objektivave për vazhdueshmërinë e operimit të tregut të organizuar të ditës në avancë dhe sigurojnë një qasje transparente dhe jodiskriminuese drejt lehtësimit të alokimit të kapaciteteve ndërzonale në rast se procesi i bashkimit të tregut të një dite më parë nuk është në gjendje të prodhojë rezultate.

	


9. Afati kohor i propozuar për zbatimin e këtyre procedurave rezervë do të përfshihet dhe mund të gjendet në Rregullat e Alokimit të Kapaciteteve nëpërmjet procedurës së ankandeve në hije, në kuadër të bashkimit respektiv të tregjeve Shqipëri-Kosovë.
10. Këto procedura rezervë për bashkimin e tregut të ditës në avancë Shqipëri–Kosovë dhe IDA (bashkimin e tregut të energjisë elektrike brenda së njëjtës ditë Shqipëri–Kosovë), të propozuara nga OST-të përkatëse, siç kërkohet nga neni 7.3 (c) i Marrëveshjes Kornizë, i paraqiten për miratim rregullatorëve përkatës, në përputhje me nenin 6 të Marrëveshjes Kornizë.

Procedurat rezervë për bashkimin e tregut të energjisë elektrike të ditës në avancë
 Shqipëri - Kosovë
Neni 1
Objekti dhe fushëveprimi
(Ndryshuar pika 1 me vendimin nr. 48, datë 27.2.2025)
1. Procedurat rezervë, siç përcaktohen këtu, do të konsiderohen si propozim i përbashkët i OST-ve AL-KS për të siguruar alokim efikas, transparent dhe jodiskriminues të kapaciteteve, në rast se procesi i bashkimit të tregut të ditës në avancë nuk është në gjendje, plotësisht ose pjesërisht, të prodhojë rezultate, në përputhje me aktet ligjore, nënligjore, rregullatore dhe marrëveshjet midis OST-ve dhe NEMO-s të Shqipërisë dhe Kosovës, si dhe për IDA-n (bashkimin e tregut të energjisë elektrike brenda së njëjtës ditë Shqipëri–Kosovë) për një sistem të përbashkët komunikimi rezervë.
2. Fushëveprimi i procedurave rezervë nuk trajton caktimin e rolit dhe përgjegjësive të palëve specifike, e as nuk përpiqet të sigurojë një komizë të qeverisjes për role ose përgjegjësi specifike. Këto aspekte do të përcaktohen nga OST-të AL-KS në përputhje me aktet ligjore, nënligjore, rregullatore dhe marrëveshjet midis OST-ve dhe NEMO-s të Shqipërisë dhe Kosovës.

Neni 2 
Përkufizimet dhe interpretimi
1. [bookmark: _GoBack]Për qëllimet e këtyre procedurave rezervë, termat e përdorur do të kenë kuptimin e përkufizimeve të parashikuara në aktet ligjore, nënligjore, rregullatore dhe marrëveshjet midis OST-ve dhe NEMO-s të Shqipërisë dhe Kosovës. Për më tepër, do të zbatohen përkufizimet e mëposhtme:
a. ‘Ankandi në hije (Shadow auction)’ do të thotë ankand eksplicit i organizuar përmes Platformës së alokimit me anë të cilit kapaciteti ditor ndërzonal ofrohet si procedurë rezervë e procesit të bashkimit të tregut të energjisë elektrike të ditës në avancë Shqipëri
— Kosovë dhe u alokohet pjesëmarrësve të tregut që dorëzojnë ofertë(at) sipas Rregullave të ankandit në hije;
b. ‘Platforma e alokimit do të thotë entiteti i emëruar dhe i autorizuar nga OST-të AL-KS për të vepruar në emër të tyre dhe në emër të tij për alokimin e kapacitetit ndërzonal nëpërmjet ankandeve në hije;
c. ‘Rregullat e alokimit në hije’ do të thotë rregullat për ankandet në hije të zbatuara nga

	

platformat e alokimit dhe të publikuara në faqen e internetit të platformës së alokimit', gjithmonë në versionin e tyre të fundit;
d. ‘NEMO i AL-KS’ nënkupton NEMO-të e përcaktuara zyrtarisht në Kosovë dhe Shqipëri në përputhje me Rregulloren ose Vendimin përkatës të miratuar nga ERE dhe ZRRE për përcaktimin e Operatorit të Emëruar të Tregut të Energjisë Elektrike (NEMO), konkretisht Vendimin e Bordit të ERE nr. 40, datë 06.03.2020 të “Për Miratimin e Rregullores së Kërkesave dhe Procedurave për Përcaktimin e Operatorit të Emëruar të Tregut të Energjisë Elektrike (NEMO), si dhe Rolet dhe Përgjegjësitë e NEMO dhe Operatorëve të Sistemit të Transmetimit të Energjisë në Tregun e Bashkuar” dhe Rregullës nr. 04 të Shtatorit 2020 të ZRRE-së për “Përcaktimin e Operatorit të Nominuar të Tregut të Energjisë Elektrike (NEMO) për Kryerjen e Aktiviteteve që kanë të bëjnë me bashkimin e tregut dhe funksionimin e përbashkët të tregut”;
‘Ndarja e plotë e bashkimit të tregjeve’ nënkupton situatën kur bashkimi i tregmt të energjisë elektrike të ditës në avancë Shqipëri — Kosovë, nuk ka mundur të prodhojë rezultate duke ndikuar në të dy zonat ofertuese brenda tij, duke çuar në zbatimin e procedurave rezervë në çdo kufi të zonës ofertuese.
Neni 3 
Baza ligjore
Këto procedura rezervë janë hartuar dhe miratohen në përputhje me:
1. Ligjin nr. 43/2015, dt. 30/04/2015, “Për Sektorin e Energjisë Elektrike” i ndryshuar;
2. Ligjin nr. 05/L - 085 dt. 21/07/2016, për energjinë elektrike të Kosovës;
3. Memoranduinin e mirëkuptimin të Ballkanit Perëndimor 6, të nënshkruar në Vjenë më 27 Prill 2016, mbi zhvillimin e tregut rajonal të energjisë elektrike dhe krijimin e komizës për bashkëpunime të tjera të ardhshme të nënshkruar edhe nga Shqipëria dhe Kosova;
4. Marrëveshjen Kornizë me datë 21.10.2021, “Mbi bashkimin e tregjeve të energjisë elektrike të Shqipërisë dhe Kosovës”;
5. Vendimin e Këshillit të Ministrave nr. 519 datë 13.7.2016, “Për miratimin e modelit të tregut të energjisë elektrike, i ndryshuar;
6. Vendimin e Bordit të ERE nr. 134, dt. 06/09/2017, “Mbi licensimin e shoqërisë Operatori i Sistemit të Transmetimit OST sh.a. në aktivitetin e operimit të sistemit të transmetimit të energjisë elektrike”;
7. Vendimin e Bordit të ERE nr. 247, datë 29.09.2022, “Mbi licencimin e “Bursës Shqiptare



1 https://www.seecao.com/

	

të Energjisë Elektrike — ALPEX” SHA, në veprimtarinë e operimit të tregut të energjisë
elektrike”;

8. Vendimin e Bordit të ERE nr. 347, datë 27.12.2022, “Për miratimin e rregullave të tregut të energjisë elektrike (rregullat e ALPEX, përkufizimet, procedura e tregtimit si dhe procedura e klerimit dhe shlyerjes);
9. Vendimin e ZRRE Nr.V 1332 2020, datë 10.12.2020, “Mbi miratimin në parim të kërkesës së KOSTT për transferimin e disa të drejtave dhe detyrimeve të KOSTT tek ALPEX për operimin e tregut të ditës në avancë dhe brenda ditës të energjisë elektrike për territorin e Republikës së Kosovës.”;
10. Vendimin e Bordit të ERE nr.228, datë 17.07.2023 dhe Vendimin e ZRRE V 1748 2023, datë 17.07.2023 ”Mbi përcaktimin e shoqërisë “Bursa Shqiptare e Energjisë Elektrike - ALPEX” sh.a., si Operator i Emëruar i Tregut të Energjisë Elektrike (NEMO)”.
Neni 4 
Informimi nga NEMO
1. NEMO e Shqipërisë dhe Kosovës që kryen funksionin e Operatorit të Bashkimit të Tregut (MCO) do të informojë OST-të e Shqipërisë dhe Kosovës dhe SEECAO, në rast të ndarjes së plotë të bashkimit të tregut që ndikon në interkoneksionin Shqipëri-Kosovë (AL-KS); në përputhje me aktet ligjore, nënligjore, rregullatore dhe marrëveshjet midis OST-ve dhe NEMO-s të Shqipërisë dhe Kosovës.
Neni 5
Kërkesa për një sistem të përbashkët komunikimi rezerve
1. Në një sesion normal të bashkimit të tregut, OST dhe KOSTT do të krijojnë komunikim ndërmjet njëri-tjetrit nëpërmjet një inekanizmi kryesor (platformat elektronike përkatëse) të shkëmbimit të të dhënave.
2. OST dhe KOSTT duhet të krijojnë të paktën një lidhje alternative ndërrnjet tyre përmes inekanizmit rezervë të shkëmbimit të të dhënave. Nëse shfaqet një problem me mekanizmin kryesor të shkëmbimit të të dhënave, shpërndarja e të dhënave do të bëhet me mekanizmin rezervë të shkëmbimit të të dhënave.
3. Mekanizma të ndryshëm altemativë (e-maili/ telefoni) për shkëmbimin e të dhënave hyrëse dhe dalëse ndërmjet OST dhe KOSTT, do të krijohen duke marrë parasysh zgjidhjet teknike të disponueshme.
4. Në zbatim të pikës 1, 2 dhe 3 të këtij neni, OST dhe KOSTT do të veprojnë si më poshtë në lidhje me përcaktimin dhe komunikimin e informacionit të kapacitetit ndërkufitar që do vihet në dispozicion të bashkimit të tregjeve:
i. Kur njëra nga OST-të nuk e ka funksionale platformën elektronike, do t'i komunikojë me email, menjëherë OST-së tjetër se nuk ka mundësi ta gjenerojë/dërgojë informacionin e saj të kapacitetit ndërkufitar. Informacioni i kapacitetit ndërkufitar do të vihet në dispozicion



	

të bashkimit të tregjeve, në mënyrë automatike nëpërmjet platformës elektronike nga OST- ja me platforinën elektronike funksionale tek NEMO dhe do të përfshijë dhe konfirmimin e OST-së, që nuk e ka platformën elektronike funksionale.
[image: ] Kur të dyja OST-të nuk e kanë komunikimin me platformë elektronike si mekanizëm kryesor, ky komunikimi do të bëhet me e-mail për t'i komunikuar NEMO-s informacionin e kapacitetit ndërkufitar në dispozicion të bashkimit të tregjeve.
iii. Kur përveç mungesës së komunikimit me platformë elektronike ndodh edhe që njëra nga OST-të nuk e ka funksionale komunikimin elektronike me e-mail, do t'i komunikojë me me telefon, menjëherë, informacionin e saj të kapacitetit ndërkufitar OST-së tjetër (me komunikim funksional elektronik me e-mail). Informacioni i kapacitetit ndërkufitar do të vihet në dispozicion të bashkimit të tregjeve me e-mail nga OST-ja me komunikim funksional elektronik me e-mail tek NEMO dhe do të përfshijë dhe konfirmimin e OST-së që nuk e ka komunikimin elektronik me e-mail funksionale.
5. Të dhënat konfidenciale do të shkëmbehen gjithmonë në mënyrë të sigurtë.
Neni 6 
Procedura rezervë
1. Në rast se procesi i bashkimit të tregut të ditës në avancë nuk është në gjendje të prodhojë rezultate, OST dhe KOSTT do të iniciojnë procedurën rezervë të ditës në avancë dhe do të nisin ekzekutimin e ankandeve në hije në platformën e alokimit te SEECAO.
2. Ankandet në hije mbahen shtatë ditë në javë, duke përfshirë fundjavën dhe festat publike, në përputhje me rregullat e ankandit në hije.
3. Specifikimi i ankandit të një ankandi në hije do të publikohet nga platforma e alokimit të SEECAO, paraprakisht sipas Rregullave të ankandit në hije.
Neni 7
Pamundësia për fillimin e procedurave rezervë (Ankandit në hije)
Në rast të pamundësisë për fillimin apo zhvillimin e procedurave të ankandit në hije, do të zbatohen parashikimet e Rregullave të ankandit në hije të SEECAO.
Neni 8 
Data e zbatimit
Këto procedura do të zbatohen pas miratimit nga Entet Rregullatore të Shqipërisë dhe Kosovës.
Neni 9
Gjuha
Gjuha e këtyre Procedurave do të jetë gjuha shqipe.

